PARLAMENTUL ROMÂNIEI

	 Comisia pentru agricultură, silvicultură, industrie alimentară şi servicii  specifice
	              Bucureşti,  07.05.2003

              Nr. 24/182


 R A P O R T 
asupra proiectului de Lege privind aprobarea Ordonanţei de urgenţă a Guvernului nr.14/2003 pentru modificarea Ordonanţei de urgenţă a Guvernului nr.142/2000 privind înfiinţarea, organizarea şi funcţionarea Agenţiei SAPARD pentru implementarea tehnică şi financiară a Instrumentului special de preaderare pentru agricultură şi dezvoltare rurală    

Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.14/2003 pentru modificarea Ordonanţei de urgenţă a Guvernului nr.142/2000 privind înfiinţarea, organizarea şi funcţionarea Agenţiei SAPARD pentru implementarea tehnică şi financiară a Instrumentului special de preaderare pentru agricultură şi dezvoltare rurală, transmis cu adresa nr.306 din 5 mai 2003. La întocmirea raportului Comisia a avut în vedere avizele Consiliului Legislativ şi Comisiei pentru administraţie publică, amenajarea teritoriului şi echilibru ecologic.

Proiectul de lege sus menţionat are ca obiect de reglementare modificarea Ordonanţei de urgenţă a Guvernului nr.142/2000 privind înfiinţarea, organizarea şi funcţionarea Agenţiei SAPARD pentru implementarea tehnică şi financiară a Instrumentului special de preaderare pentru agricultură şi dezvoltare rurală, aprobată prin Legea nr.309/2001, cu modificările ulterioare, în sensul acordării dreptului ordonatorului de credite de a stabili prin ordin numărul de personal necesar pentru buna desfăşurare a activităţii, precum şi a majorării salariilor de bază cu până la 50% faţă de cele prevăzute în anexa nr.III la Ordonanţa de urgenţă a Guvernului nr.192/2002 privind reglementarea drepturilor de natură salarială ale funcţionarilor publici.  

Proiectul de Lege privind aprobarea Ordonanţei de urgenţă a Guvernului nr.14/2003 pentru modificarea Ordonanţei de urgenţă a Guvernului nr.142/2000 privind înfiinţarea, organizarea şi funcţionarea Agenţiei SAPARD pentru implementarea tehnică şi financiară a Instrumentului special de preaderare pentru agricultură şi dezvoltare rurală face parte din categoria legilor ordinare, potrivit prevederilor art.72 din Constituţie.

La lucrările comisiei au fost prezenţi toţi cei 32 de deputaţi, membri ai comisiei.

Raportul  Comisiei a fost adoptat în unanimitate în şedinţa din 7 mai 2003.

În urma dezbaterii, Comisia propune adoptarea proiectului de lege în forma prezentată de Senat  în şedinţa din 24 aprilie 2003.

      PREŞEDINTE,



     SECRETAR,

               Ioan BÂLDEA 

                         Victor NEAGU 

Întocmit: Consilier 

   Anton Păştinaru

